dh-unibe/image-text_koenigsfelden-charters-post-1500 huggingface dataset:
Ich, Hans Wagner, burger und der zit spital meist₎ ze Bremgarten, beken und ver gich ofenlich mit disem brief, das ich die acker uf
der Mitlen Ebni ob der Sunder siechen hus, nebend Uͤlis Fuͤgelis eignen ackren ligend, die selben acker all lechen und eigen unsren
spital in ver pfruͤndens wis vō Uͤlin Fuͤgellin und sir hus froͧwen ankomend sind, der fier juchert lechen von Hapspurg sind, von
dem ersamen Hanssen Kristen, der zit mir gnedigen froͧwen, froͧw Osana Jegerin, aͤptissin, und gemīer covent froͧwen von Kûngsfeld₎,
hof meist₎. ich, obgenatt̄̄ spital meist₎, vir gich oͧch, das ich ze handen des selben unsers spitals die fier juchert ackren, wie vor stat, zuͦ rechtem manlechen ēpfangen han, die inn ze haben, besetzen und en zetzen ze handē des genatten spitals, also das ich, und so ich nit mer
spitalmeist₎ wer min nach komen, wer die werden, vō dem mannlech dienstig, gewertig und gehorsam sin soͤllen und alles das
tuͦn, das ein man vō sinen lechnen schuldig sinen obren ze tuͦnde ist alles ungevarlich, doch min gnedigen froͧwen an ir mann und lechenschaft unvergrifen und aneschad₎, alles nach eins vˀsigleten briefs inn halt, den ich von dem genatten hofmeist₎ inn hab. und wenn ich ab dem
ampt bin, sol je der nechst gehorsami tuͦn als ich getan han. und ze urkûnd aller diser ob geschibnen dingen den spital und
mich
des zebesagen, hab ich
erbetten dem fùrsichtigē und wissen Heinrich Gletlin, das er im und sinen erben anschaden sin insigel hat gehenckt
an disen brief.
das ich ver gich getan han an
disen brief, der geben ist an ûnser froͧwen aben ze liechtmes, do man zalt von der geburt Cristi fierzechenhundert und im lxxj jar.
Königsf. 758
Staatsarchiv
AARGAU
Hans Wag
haͤtt der spittal
1471 ✳
8 ✳
K ✳ T ✳ 12 ✳
dr spittal von Bremg₎
Bremgarten
spittal